CELEX: 62019TN0689
Language: et
Date: 2019-10-08 00:00:00
Title: kohtuasi T-689/19: 8. oktoobril 2019 esitatud hagi – ZU versus Euroopa välisteenistus

16.12.2019   
            
            
               ET
            
            
               Euroopa Liidu Teataja
            
            
               C 423/62
            
         
      8. oktoobril 2019 esitatud hagi – ZU versus Euroopa välisteenistus
      (kohtuasi T-689/19)
      (2019/C 423/78)
      Kohtumenetluse keel: inglise
      
         Pooled
      
      
         Hageja: ZU (esindaja: advokaat C. Bernard-Glanz)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tühistada ametisse nimetava asutuse 30. novembri 2018. aasta otsus, millega jäeti rahuldamata hageja 27. juuli 2018. aasta taotlus (i) läheduskulude hüvitamiseks ja (ii) abi saamiseks;
               
            
                  —
               
               
                  mõista kostjalt hageja kasuks välja 70 000 eurot talle tekitatud mittevaralise kahju eest, millele lisandub seadusjärgne viivitusintress kuni summa täieliku tasumiseni;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, mis seoses lähetuskulude hüvitamise jätmise taotluse rahuldamata jätmisega puudutab ilmset hindamisviga, hea halduse põhimõtte rikkumist, proportsionaalsuse põhimõtte järgimata jätmist, personalieeskirjade artikli 71 rikkumist ja sellest tulenevate personalieeskirjade VII lisas ja 2008. aasta lähetuste juhendis sisalduvate sätete rikkumist, ning seda, et nõue esitada pardakaart ei ole eeltingimusena hageja lähetuskulude hüvitamiseks asjakohane.
               
            
                  2.
               
               
                  Teine väide, mis seoses abitaotlusega puudutab hindamisviga, personalieeskirjade artiklite 12a ja 24 ning EL põhiõiguste harta artikli 1, artikli 31 lõike 2 ja artiklite 41 ja 48 rikkumist ja võimu kuritarvitamist.